મુંબઈ, તા. ૧૨ :. કંપનીઓના ઉત્સાહજનક ત્રિમાસિક પરિણામો આવવાની આશા, ક્રુડ ઓઈલમાં નરમાશ, અમેરિકા અને ચીન વચ્ચે વાતચીત તથા ટ્રેડવોર દૂર થવાની શકયતા, ફોરેન ઈન્વેસ્ટરો દ્વારા ખરીદીને કારણે આજે કારોબારી હપ્તાના ચોથા દિવસે આજે શેરબજારમાં જોરદાર ઉછાળો જોવા મળ્યો છે. સેન્સેકસ જ્યાં ૩૬૬૦૦ની ઉપર જોવા મળે છે જ્યારે નિફટીએ ૧૧૦૦૦નુ સ્તર વટાવ્યુ છે. સેન્સેકસ ઓલટાઈમ હાઈ પર પહોંચી ગયો છે. આજે બજારમાં ઓલ રાઉન્ડ લેવાલી જોવા મળી રહી છે.